รัฐบาลไทย-ข่าวทำเนียบรัฐบาล-กรมทางหลวงรายงานสถานการณ์อุทกภัยบนทางหลวงวันที่ 30 กันยายน 2564 การจราจรผ่านไม่ได้ 29 แห่ง
วันพฤหัสบดีที่ 30 กันยายน 2564
กรมทางหลวงรายงานสถานการณ์อุทกภัยบนทางหลวงวันที่ 30 กันยายน 2564 การจราจรผ่านไม่ได้ 29 แห่ง
พร้อมดําเนินการตามแผนป้องกันสาธารณภัยอย่างเคร่งครัดและมีประสิทธิภาพ ตลอด 24 ชั่วโมง
กรมทางหลวง (ทล.) กระทรวงคมนาคม ขานรับข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานที่เกี่ยวข้องลงพื้นที่เพื่ออํานวยความสะดวกปลอดภัยให้กับประชาชน จากสถานการณ์ฝนตกหนักในหลายพื้นที่ที่ได้รับผลกระทบจากพายุโซนร้อนเตี้ยนหมู่ พร้อมดําเนินการตามแผนป้องกันสาธารณภัยอย่างเคร่งครัด และมีประสิทธิภาพ พร้อมทั้งเฝ้าระวังตลอด 24 ชั่วโมง โดยเตรียมความพร้อมในการป้องกัน การฟื้นฟู และการเยียวยาหลังสถานการณ์คลี่คลายในทุกมิติ เพื่อช่วยประชาชนที่ได้รับผลกระทบอย่างทันท่วงที
สําหรับสถานการณ์ประจําวันที่ 30 กันยายน 2564 เวลา 16.30 น. พบทางหลวงถูกน้ําท่วม ดินสไลด์ และสะพานชํารุด จํานวน 18 จังหวัด (64 สายทาง 91 แห่ง) โดยการจราจรผ่านไม่ได้ทั้งสิ้น 29 แห่ง ดังนี้
1. จังหวัดชัยภูมิ (การจราจรผ่านไม่ได้ 3 แห่ง) ดังนี้ 1) ทล. 2170 วัดปทุมชาติ - หนองจาน ช่วง กม. ที่ 0+500 - 3+600 ระดับน้ําสูง 40 ซม. 2) ทล.2179 จัตุรัส บําเหน็จณรงค์ ช่วง กม. ที่ 0+500 - 4+100 น้ํากัดเซาะคอสะพาน และ 3) ทล.225 หนองบัวระเหว - ชัยภูมิ ช่วง กม. ที่ 230+913 น้ํากัดเซาะคอสะพาน
2. จังหวัดขอนแก่น (การจราจรผ่านไม่ได้ 1 แห่ง) ดังนี้ ทล. 2065 พล - ลําชี ช่วง กม. ที่ 33+000 - 34+500 ระดับน้ําสูง 40 ซม.
3. จังหวัดอ่างทอง (การจราจรผ่านไม่ได้ 1 แห่ง) ดังนี้ ทล.33 นาคู - ป่าโมก ช่วง กม. ที่ 36+000 - 36+400 (จุดกลับรถใต้สะพานฝั่งป่าโมก) ระดับน้ําสูง 35 ซม.
4. จังหวัดสุโขทัย (การจราจรผ่านไม่ได้ 5 แห่ง) ดังนี้ 1) ทล.12 ตอนเมืองเก่า - สุโขทัย ช่วง กม. ที่ 166+230 - 171+270 ด้านซ้ายทางระดับน้ําสูง 40 ซม. 2) ทล.101 คลองโพธิ์ - ท่าช้าง ช่วง กม. ที่ 79+969 - 82+000 ระดับน้ําสูง 50 ซม. 3) ทล.125 แจกัน - บ้านสวน ช่วง กม.ที่ 14+450 - 19+400 ด้านซ้ายทาง ระดับน้ําสูง 50 ซม. 4) ทล.1347 วัดโคก - สระบัว ช่วง กม. ที่ 0+000 - 5+284 ด้านซ้ายทาง ระดับน้ําสูง 20 ซม. และ 5) ทล.1195 สุโขทัย - เตว็ดใน ช่วง กม. ที่ 0+000 - 1+900 ระดับน้ําสูง 30 ซม.
5. จังหวัดลพบุรี (การจราจรผ่านไม่ได้ 5 แห่ง) ดังนี้ 1) ทล.2243 บัวชุม - สี่แยกบัวชุม ช่วง กม. ที่ 0+340 สะพานทรุดตัว 2) ทล.2243 บัวชุม - สี่แยกบัวชุม ช่วง กม. ที่ 0+800 - 2+500 ด้านซ้ายและขวาทาง ระดับน้ําสูง 50 ซม. 3) ทล.2243 บัวชุม - สี่แยกบัวชุม ช่วง กม.ที่ 1+400 ทางขาด ระดับน้ําสูง 40 ซม. 4) ทล.205 คลองห้วยไผ่ - เทศบาลลํานารายณ์ ช่วง กม. ที่ 68+000 - 71+000 ระดับน้ําสูง 40 ซม. และ 5) ทล.205 เทศบาลลํานารายณ์ - ช่องสําราญ ช่วง กม. ที่ 80+700 - 81+200 ด้านซ้ายและขวาทาง ระดับน้ําสูง 60 ซม.
6. จังหวัดกําแพงเพชร (การจราจรผ่านไม่ได้ 4 แห่ง) ดังนี้ 1) ทล.1 ตอนโนนปอแดง - ปากดง ช่วง กม. ที่ 419+036 (จุดกลับรถคลองพะยอม) ระดับน้ําสูง 220 ซม. 2) ทล.1 ตอนโนนปอแดง - ปากดง ช่วง กม. ที่ 432+030 (จุดกลับรถคลองสุวรรณ) ระดับน้ําสูง 180 ซม. 3) ทล.1 ตอนโนนปอแดง - ปากดง ช่วง กม. ที่ 431+701 (จุดกลับรถคลองสุวรรณ) ระดับน้ําสูง 180 ซม. และ 4) ทล.1117 ตอนคลองแม่ลาย - อุ้มผาง ช่วง กม. ที่ 432+030 ดินสไลด์ด้านซ้ายทางและขวาทาง
7. จังหวัดพระนครศรีอยุธยา (การจราจรผ่านไม่ได้ 4 แห่ง) ดังนี้ 1) ทล.32 นครหลวง - อ่างทอง ช่วง กม. ที่ 32+607 (จุดกลับรถใต้สะพานคลองกะท่อ) ระดับน้ําสูง 100 ซม. 2) ทล.32 นครหลวง - อ่างทอง ช่วง กม. ที่ 39+843 (จุดกลับรถใต้สะพานวัดดอกไม้) ระดับน้ําสูง 55 ซม. 3) ทล.32 นครหลวง - อ่างทอง ช่วง กม. ที่ 43+719 (จุดกลับรถใต้สะพานหลวงปู่ทวด) ระดับน้ําสูง 90 ซม. และ 4) ทล.3263 หน้าโคก - เสนา ช่วง กม. ที่ 11+100 (จุดกลับรถใต้สะพานสีกุก) ระดับน้ําสูง 100 ซม.
8. จังหวัดสุพรรณบุรี (การจราจรผ่านไม่ได้ 2 แห่ง) ดังนี้ 1) ทล.33 สุพรรณบุรี - นาคู ช่วง กม. ที่ 9+886 สะพานคลองทับน้ํา ระดับน้ําสูง 55 ซม. และ 2) ทล.340 สาลี - สุพรรณบุรี กม. ที่ 59+674 สะพานศาลเจ้าแม่ทับทิม ระดับน้ําสูง 100 ซม.
9. จังหวัดนครสวรรค์ (การจราจรผ่านไม่ได้ 2 แห่ง) ดังนี้ 1) ทล.1 บ้านหว้า - วังไผ่ ช่วง กม. ที่ 339+600 ใต้สะพานเดชาติวงศ์ ระดับน้ําสูง 120 ซม. และ 2) ทล.11 ตากฟ้า - ไตตาล ช่วง กม. ที่ 68+725 น้ํากัดเซาะคอสะพาน
10. จังหวัดอุทัยธานี (การจราจรผ่านไม่ได้ 1 แห่ง) ดังนี้ ทล.3456 หนองกระดี่ - คลองข่อย ช่วง กม. ที่ 3+604 สะพานโคกหม้อ ระดับน้ําสูง 80 ซม.
11. จังหวัดตาก (การจราจรผ่านไม่ได้ 1 แห่ง) ดังนี้ ทล.1175 ห้วยส้มป๋อย - เจดีย์ยุทธหัตถี ช่วง กม. ที่ 55+300 คันทางทรุดตัว
ทั้งนี้ขอให้ประชาชนผู้ใช้เส้นทางหลวงเดินทางด้วยความระมัดระวังเพื่อความปลอดภัยและหลีกเลี่ยงเส้นทางที่คาดว่าจะเกิดความสุ่มเสี่ยง พร้อมขอให้ปฏิบัติตามป้ายเตือน ป้ายแนะนําและคําแนะนําของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ ทวิตเตอร์ : กรมทางหลวง @prdoh1